Document ID: 32005D0672

32005D0672
L 254/57
SLUŽBENI LIST EUROPSKE UNIJE
ODLUKA VIJEĆA
od 13. lipnja 2005.
o potpisivanju Dodatnog protokola uz Sporazum o pridruživanju između Europske ekonomske Zajednice i Turske nakon proširenja Europske unije
(2005/672/EZ)
VIJEĆE EUROPSKE UNIJE
uzimajući u obzir Ugovor o osnivanju Europske zajednice, a posebno njegov članak 310. u vezi s drugom rečenicom prvog podstavka, članka 300. stavka 2.,
uzimajući u obzir Akt o pristupanju iz 2003., a posebno njegov članak 6. stavak 2.;
uzimajući u obzir prijedlog Komisije,
budući da:
(1)
Sporazum o pridruživanju između Europske ekonomske zajednice i Turske, potpisan u Ankari 12. rujna 1963. (dalje u tekstu Sporazum iz Ankare) (1) stupio je na snagu 1. prosinca 1964.
(2)
Člankom 6. stavkom 2. Akta o pristupanju iz 2003. zahtijeva se da nove države članice pristupe sporazumima koje su sklopile države članice i Zajednica, djelujući zajednički, s trećim zemljama.
(3)
Komisija, ovlaštena od strane Vijeća za pregovaranje s Turskom o Protokolu uz Sporazum iz Ankare kako bi se uzelo u obzir proširenje Europske unije, uspješno je provela pregovore.
(4)
Podložno zaključku, Dodatni protokol potrebno je potpisati u ime Zajednice i njezinih država članica,
ODLUČILO JE:
Jedini članak
Predsjednik Vijeća se ovime ovlašćuje da odredi osobu (osobe) ovlaštenu potpisati, u ime Europske zajednice i njezinih država članica i podložno njegovom zaključku, Dodatni protokol Sporazumu o pridruživanju između Europske ekonomske zajednice i Turske nakon proširenja Unije.
Tekst Dodatnog protokola priložen je ovoj Odluci.
Sastavljeno u Luxembourgu 13. lipnja 2005.

Labels: 18
15
5